लखनऊ। एशियाई विकास बैंक उत्तर प्रदेश में सड़कों के निर्माण में अपना सहयोग देगा। इसके तहत उत्तर प्रदेश जिला सड़क सुधार परियोजना के लिए एशियाई विकास बैंक उत्तर प्रदेश को 300 मिलयन डॉलर कर्ज देगा। मंगलवार को उत्तर प्रदेश के मुख्यमंत्री योगी आदित्यनाथ और एशियाई विकास बैंक के अध्यक्ष ताकेहिको नाकाओ ने इस संबंध में एक समझौते पर हस्ताक्षर किया। इससे राज्य में लगभग 403 किलोमीटर की प्रमुख जिला सड़कों का सुधार किया जाएगा।